Säänneltyjä lisämaksullisia palveluja koskeva päätös, joka perustuu yleisen televerkon operaattoreiden (PTO) toimilupia koskevan muutossuunnitelman 1 osan 2 ehtoon 22 sekä televiestintäpalvelujen (TSL) ja tavanomaisen kansainvälisen puheensiirron jälleenmyyntipalvelujen (ISVR) tarjoamiseen puhelinvaihdejärjestelmien avulla oikeuttavia luokkatoimilupia koskevan muutossuunnitelman 1 osan 2 ehtoon 26



Virallinen lehti nro C 321 , 16/11/2001 s. 0004 - 0004



Säänneltyjä lisämaksullisia palveluja koskeva päätös, joka perustuu yleisen televerkon operaattoreiden (PTO) toimilupia koskevan muutossuunnitelman 1 osan 2 ehtoon 22 sekä televiestintäpalvelujen (TSL) ja tavanomaisen kansainvälisen puheensiirron jälleenmyyntipalvelujen (ISVR) tarjoamiseen puhelinvaihdejärjestelmien avulla oikeuttavia luokkatoimilupia koskevan muutossuunnitelman 1 osan 2 ehtoon 26 (2001/C 321/03) TÄMÄ ILMOITUS KORVAA LONDON GAZETTE- JA EDINBURGH GAZETTE -LEHDISSÄ PERJANTAINA 5. LOKAKUUTA 2001 JULKAISTUN ILMOITUKSEN, JOKA OLI MYÖS MÄÄRÄ JULKAISTA MUTTA JOTA EI KUITENKAAN JULKAISTU SAMANA PÄIVÄNÄ BELFAST GAZETTE -LEHDESSÄ 1. Televiestintähallinnon pääjohtaja (jäljempänä "pääjohtaja") antoi 14. syyskuuta 2001 vuoden 1984 televiestintälain, sellaisena kuin se on muutettuna vuoden 2000 sähköisen viestinnän lailla (Electronic Communications Act, jäljempänä "viestintälaki"), 12 kohdan 2 alakohdan mukaisen ilmoituksen ehdotetuista muutoksista toimilupiin. Muutokset koskevat kaikkia toimilupia, jotka kauppa- ja teollisuusministeri (jäljempänä "ministeri") on myöntänyt aikavälillä 22. kesäkuuta 1984-29. elokuuta 2001 viestintälain 7 kohdan nojalla televiestintäjärjestelmien hallinnoimiseen sellaisille oikeussubjekteille, jotka hän on nimennyt erillisellä määräyksellä viestintälain 9 kohdan mukaisesti yleisiä televiestintäjärjestelmiä hallinnoiviksi oikeussubjekteiksi. Kyseisiin toimilupiin viitataan jäljempänä ilmaisulla "PTO-toimiluvat". 2. Ministeri antoi 1. lokakuuta 2001 viestintälain 7 kohdan 12 ja 13 alakohdan mukaisen ilmoituksen ehdotuksesta peruuttaa televiestintäpalvelujen (Telecommunications Services) ja tavanomaisen kansainvälisen puheensiirron jälleenmyyntipalvelujen (International Simple Voice Resale Services) tarjoamiseen puhelinvaihdejärjestelmien avulla oikeuttavat luokkatoimiluvat (jäljempänä "TSL- ja ISVR-toimiluvat") ja aikomuksesta myöntää uudet TSL- ja ISVR-toimiluvat. 3. PTO-, TSL- ja ISVR-toimilupiin ehdotettujen muutosten tarkoituksena on laajentaa määritelmää siitä, minkä tyyppiset lisämaksulliset palvelut (Premium Rate Services) voisivat kuulua kyseisten toimilupien piiriin. Määritelmää laajennettaisiin korvaamalla nykyinen "säänneltyjen palvelujen" (Controlled Services) määritelmä "säänneltyjen lisämaksullisten palvelujen" (Controlled Premium Rate Services) määritelmällä. Ehdotuksella vahvistetaan lisämaksullisten palvelujen sääntelyjärjestelmää, jotta mahdollisesti laajempaan valikoimaan lisämaksullisia palveluja (muihinkin kuin pelkkiin reaaliaikaisiin lisämaksullisiin palveluihin) voitaisiin soveltaa pääjohtajan hyväksymää säännöstöä. 4. Tällä asiakirjalla pääjohtaja antaa ilmoituksen ehdotuksesta tehdä ehdotetun uuden PTO-toimilupien ehdon 22.5 ja ehdotetun uuden TSL- ja ISVR-toimilupien ehdon 26.5 mukainen päätös, jotta voidaan hyväksyä ICSTIS-komitean (Independent Committee for the Supervision of Standard of Telephone Information Services) laatima säännöstö (joka on pääjohtajan päätösluonnoksen liitteenä) PTO-toimilupien ehdon 22.3 ja TSL- ja ISVR-toimilupien ehdon 26.3 soveltamiseksi. 5. Lopullinen päätös riippuu tietenkin lakisääteisten lausuntokierrosten tuloksista ja siitä, tehdäänkö PTO-toimilupiin lopulta ehdotetut muutokset ja onnistuuko TSL- ja ISVR-toimilupien peruuttaminen ja uudelleen myöntäminen. Päätösluonnosta koskeva lausuntokierros ei sido pääjohtajaa ehdotettujen muutosten suhteen eikä ministeriä TSL- ja ISVR-toimilupien peruuttamisen ja uudelleenmyöntämisen suhteen. 6. Ehdotetun päätösluonnoksen teksti sekä perusteluasiakirja ovat saatavilla Oftelin verkkosivuilla (www.oftel.gov.uk) tai Oftelin tutkimusyksiköstä (Oftel's Research and Intelligence Unit) jäljempänä ilmoitetusta osoitteesta. 7. Ehdotettua päätösluonnosta koskevat kommentit voidaan toimittaa osoitteeseen Gavin Daykin, Oftel, 50 Ludgate Hill, London, EC4M 7JJ (puhelin: (44-207) 634 53 38, faksi: (44-207) 634 87 84, sähköposti: gavin.daykin@oftel.gov.uk) viimeistään 9. marraskuuta 2001. Asianomaiset eivät voi tämän jälkeen ottaa kantaa määräaikaan mennessä esitettyihin kommentteihin. 8. Luottamuksellinen aineisto on selvästi sellaiseksi merkittävä ja toimitettava erillisenä liitteenä. Kaikki Ofteliin toimitetut kommentit ja vastalauseet, luottamukselliseksi merkittyä aineistoa lukuun ottamatta, annetaan Oftelin tutkimusyksikölle tarkasteltaviksi.